হায়রে কপাল মন্দ চোখ থাকিতে অন্ধ

"হায়রে কপাল মন্দ চোখ থাকিতে অন্ধ" বাংলা ভাষায় রচিত একটি চলচ্চিত্র সঙ্গীত। ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে ছায়াছবির জনপ্রিয় গান গুলির একটি। আলাউদ্দিন আলীর সুরে সাবিনা ইয়াসমিন এই গানে কণ্ঠ দেন। ছায়াছবির নির্মাতা আমজাদ হোসেন এই গানের গীতিকার ছিলেন। চলচ্চিত্রে এই গানের চিত্রায়ণে ঠোঁট মিলিয়েছেন প্রখ্যাত অভিনয় শিল্পী ববিতা ও আনোয়ারা জামাল। এই গানের চিত্রায়ণ চলমান ট্রেনে করা হয়েছিল। সম্প্রচার টেলিভিশনের যুগে প্রবেশের পর এই গান অনেক রিয়েলিটি শোতে পরিবেশিত হয়েছে। জনপ্রিয়তার স্বীকৃতি স্বরূপ এই গানের প্রথম কলি বাংলা ভাষায় প্রবচন হিসেবে বিভিন্ন বক্তৃতা ও প্রবন্ধে ব্যবহার হয়ে আসছে (উদাহরণ ১, উদাহরণ ২)।  এই গানটি ছাড়াও ঐ চলচ্চিত্রের "আছেন আমার মোক্তার আছেন আমার ব্যারিস্টার" গানটি শ্রোতাদের মধ্যে এখনো জনপ্রিয়।

 পটভূমি 
ছায়াছবির নির্মাতা ও পরিচালক আমজাদ হোসেন প্রথমত এই ছবির গীতিকার হিসেবে গাজী মাজহারুল আনোয়ার, তাহেরা হক, মনিরুজ্জামান মনির ও মোহাম্মদ রফিকুজ্জামানের গান নির্বাচন করেন। ছায়াছবির চিত্রায়ণ করতে রেলগাড়ি যোগে ছবির কলাকুশলীদের নিয়ে ঢাকা থেকে জামালপুর যাওয়ার সময় আমজাদ হোসেন নিজেই এই গান লিখেন এবং পরবর্তীতে গান রেকর্ডের পর এই চলচ্চিত্রে ব্যবহার করেন।

 মুক্তি 
সঙ্গীতটি ১৯৭৮ সালে সঙ্গীত প্রকাশনী সুর ঝংকার হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়। 
 পুরস্কার 
গোলাপী এখন ট্রেনে চলচ্চিত্রের জন্য  ১৯৭৯ সালে আলাউদ্দিন আলী শ্রেষ্ঠ সঙ্গীত পরিচালক, এই গানের কণ্ঠশিল্পী হিসেবে সাবিনা ইয়াসমিন শ্রেষ্ঠ গায়িকা এবং গানের গীতিকার আমজাদ হোসেন শ্রেষ্ঠ পরিচালক, শ্রেষ্ঠ সংলাপ রচয়িতা -এর পাশাপাশি শ্রেষ্ঠ গীতিকার বিভাগে জাতীয় চলচ্চিত্র পুরস্কার অর্জন করেন।
বছরপুরস্কারমনোনীতবিভাগফলাফল১৯৭৯জাতীয় চলচ্চিত্র পুরস্কারআমজাদ হোসেনশ্রেষ্ঠ গীতিকার আলাউদ্দিন আলীশ্রেষ্ঠ সঙ্গীত পরিচালক সাবিনা ইয়াসমিনশ্রেষ্ঠ নারী কণ্ঠশিল্পী

 আরো দেখুন 

 ৪র্থ জাতীয় চলচ্চিত্র পুরস্কার (বাংলাদেশ)
আছেন আমার মোক্তার আছেন আমার ব্যারিস্টার

 তথ্যসূত্র 

 উদাহরণ সূত্র 

 প্রথম আলো পত্রিকায় ২০১৫-০৮-০১ তারিখে প্রকাশিত ফারুক ওয়াসিফের নিবন্ধ বিএনপি: ‘হায়রে কপাল মন্দ, চোখ থাকিতে অন্ধ’
 কালের কণ্ঠ পত্রিকায় ২০১৭-০৪-২৬ তারিখে প্রকাশিত আবুল কাশেম ফজলুল হকের নিবন্ধ ‘চোখ থাকিতে অন্ধ হায়রে কপাল মন্দ’

 বহিঃসংযোগ 



বিষয়শ্রেণী:বাংলা ভাষার গান
বিষয়শ্রেণী:বাংলা চলচ্চিত্রের গান
বিষয়শ্রেণী:১৯৭৮-এর গান
বিষয়শ্রেণী:আলাউদ্দিন আলী সুরারোপিত চলচ্চিত্র
বিষয়শ্রেণী:বাংলাদেশী সঙ্গীত